# data[].attributes.headline
ปะเภทของสกินแคร์

# data[].attributes.subject
ปะเภทของสกินแคร์

# data[].attributes.body
ประเภทของสกินแคร์ (Skincare)

แบ่งตามเนื้อผลิตภัณฑ์และลำดับการใช้

1. เมคอัพรีมูฟเวอร์ (Makeup Remover)

2. คลีนเซอร์ (Cleanser)

3. โทนเนอร์ (Toner)

4. เอสเซนส์ (Essence)

5. เซรั่ม (Serum)

6. อีมัลชั่น (Emulsion)

7. โลชั่น (Lotion)

8. ครีม (Cream)

9. ผลิตภัณฑ์กันแดด (Sunscreen)

1. เมคอัพรีมูฟเวอร์ (Makeup Remover)

เมคอัพรีมูฟเวอร์ (Makeup Remover) หรือ คลีนซิ่ง (Cleansing) คือ ผลิตภัณฑ์ล้างเครื่องสำอาง มีลักษณะเป็นของเหลว เช่น ออยล์ เจล น้ำ เป็นต้น วิธีใช้มีทั้งแบบหยดลงบนสำลีแล้วเช็ดทำความสะอาดผิวหน้า หรือนวดลงบนผิวหน้าแล้วค่อยใช้สำลีเช็ดออก เป็นการทำเพื่อล้างเครื่องสำอาง เหมาะอย่างยิ่งสำหรับผู้ที่แต่งหน้าแล้วลงรองพื้น (Foundation) บีบี (BB Cream) ไพรเมอร์ (Primer) รวมไปถึงครีมกันแดด เพราะเมคอัพรีมูฟเวอร์จะช่วยเช็ดเครื่องสำอางเหล่านี้ออกจนหมดก่อนจะเข้าสู่ขั้นตอนการล้างหน้าด้วยคลีนเซอร์ (Cleanser) คือ สบู่ หรือโฟม ทำให้เครื่องสำอาง สิ่งสกปรก คราบมัน ไม่อุดตันบนใบหน้า เมคอัพรีมูฟเวอร์มีหลายประเภทให้เลือก ยกตัวอย่างเช่น

2. คลีนเซอร์ (Cleanser)

คลีนเซอร์ (Cleanser) คือ ผลิตภัณฑ์ทำความสะอาดผิวหน้าหลังจากที่ล้างเครื่องสำอางออกแล้ว คลีนเซอร์จะทำความสะอาดสิ่งสกปรกที่ยังตกค้างในรูขุมขน และควรใช้ในทุกเช้าหลังตื่นนอน ไม่ใช่เฉพาะหลังล้างเครื่องสำอาง คลีนเซอร์มีหลายประเภท ยกตัวอย่างเช่น

3. โทนเนอร์ (Toner)

หลังจากทำความสะอาดใบหน้าด้วยคลีนซิ่งและคลีนเซอร์แล้ว การใช้โทนเนอร์ (Toner) จะช่วยเก็บกวาดสิ่งสกปรกที่ตกค้างเป็นขั้นตอนสุดท้าย และเตรียมพร้อมผิวสำหรับการบำรุงด้วยสกินแคร์ในขั้นตอนต่อไป โทนเนอร์มีลักษณะเป็นโลชั่นเนื้อบาง และมักมีวิตามินและเกลือแร่บำรุงผิว วิธีใช้คือเทโทนเนอร์ลงบนสำลีแผ่นแล้วเช็ดทำความสะอาดเบาๆ ทั่วใบหน้าโดยเช็ดจากล่างครึ่งบนเพื่อเปิดรูขุมขน

4. เอสเซนส์ (Essence)

เอสเซนส์ (Essence) หรือที่สาวๆ เรียกกันติดปากว่าน้ำตบ คือ ผลิตภัณฑ์บำรุงผิวหน้าในขั้นแรก มีลักษณะเป็นน้ำเหลวใส เบาบาง ส่วนผสมไม่เข้มข้นเท่าเซรั่ม จึงซึมสู่ผิวได้เร็วกว่า และเหมาะกับทุกสภาพผิว วิธีใช้ก็สมกับชื่อน้ำตบ คือเทลงบนฝ่ามือแล้วตบเบาๆ บริเวณแก้ม หน้าผาก คาง เพื่อให้ซึมซาบเข้าสู่ผิว

5. เซรั่ม (Serum)

เซรั่ม (Serum) ผลิตภัณฑ์บำรุงผิวที่เนื้อเข้มข้นกว่าเอสเซนส์ จึงเห็นผลได้ไวกว่า เซรั่มมีส่วนผสมของน้ำมัน จึงไม่เหมาะกับคนที่มีผิวมัน เซรั่มสามารถแก้ปัญหาผิวได้อย่างเจาะจง เช่น แก้ปัญหาสิว ริ้วรอย จุดหมองคล้ำ วิธีใช้คือเทเซรั่มลงบนฝ่ามือแล้วทาให้ทั่วใบหน้า

6. อีมัลชั่น (Emulsion)

อีมัลชั่น (Emulsion) คือมอยส์เจอร์ไรเซอร์ที่เนื้อบางเบา มีส่วนผสมของโลชั่นและครีมแต่ออกไปทางโลชั่นมากกว่า เหมาะทั้งคนผิวแห้ง และผิวมัน เพราะอีมัลชั่นช่วยคงความชุ่มชื้นให้กับผิว ซึ่งสำหรับผิวมันเกิดจากผิวขาดน้ำรูขุมขนจึงผลิตน้ำมันออกมา การเพิ่มความชุ่มชื้นด้วยอีมัลชั่นจะลดความมันบนใบหน้าได้นั่นเอง

7. โลชั่น (Lotion)

โลชั่น (Lotion) ไม่ใช่สกินแคร์สำหรับบำรุงผิวกายเท่านั้น แต่ยังมีแบบบำรุงผิวหน้าด้วย ซึ่งจะมีเนื้อที่เข้มข้นกว่าอีมัลชั่นเพราะมีน้ำมันมากกว่า แต่จะเหลวกว่าเนื้อครีม การทาโลชั่นช่วยเพิ่มความชุ่มชื้นให้กับผิว และช่วยเคลือบผิวชั้นนอกเพื่อลดการสูญเสียน้ำ เหมาะทั้งผิวธรรมดาและผิวผสม นอกจากนิ้สกินแคร์ทางฝั่งเอเชียก็มีผลิตภัณฑ์โลชั่นที่เป็นเป็นน้ำคล้ายโทนเนอร์และเอสเซนส์ ซึ่งไว้ใช้เป็นน้ำตบได้เช่นกัน

8. ครีม (Cream)

ครีม (Cream) เป็นสกินแคร์ที่ได้รับความนิยมที่สุด และมีส่วนผสมของน้ำมันเยอะที่สุด จึงมีเนื้อเข้มข้นที่สุด แม้จะใช้เวลาในการซึมซาบสู่ผิวนานกว่าแบบอื่นๆ แต่ก็ช่วยคงความชุ่มชื้นได้ดีที่สุด เหมาะสำหรับผู้ที่มีผิวแห้ง หรือทาในช่วงอากาศหนาว เพราะมีน้ำมันช่วยเคลือบผิวป้องกันการสูญเสียน้ำ

# data[].attributes.headline
5วิธีการเลือกใช้เครื่องสำอาง

# data[].attributes.subject
5วิธีการเลือกใช้เครื่องสำอาง

# data[].attributes.body
1.ตรวจสอบเลขที่จดแจ้งผลิตภัณฑ์

การตรวจสอบเลขที่ผลิตภัณฑ์ ถือเป็นจุดเริ่มต้นในการตรวจสอบเครื่องสำอาง ว่ามีแหล่งผลิตที่น่าเชื่อถือหรือไม่ วิธีการตรวจสอบแสนง่ายดาย เพียงพลิกดูด้านหลังของผลิตภัณฑ์ ซึ่งอาจจะอยู่บนกล่อง หรือด้านหลังบรรจุภัณฑ์ของสินค้านั้นๆ สั่งเกตตัวเลข 13 หลัก จากนั้นนำตัวเลขไปกรอกใน ระบบตรวจสอบใบอนุญาตของสำนักงานคณะกรรมการอาหารและยา ตามลิงค์นี้

2. เลือกซื้อจากแหล่งที่เชื่อถือได้

ในปัจจุบันเราไม่จำเป็นต้องไปถึงร้านค้าเพื่อซื้อสินค้า เพราะเรามีหลากหลายช่องทางในการเลือกซื้อสินค้า อาทิ แพลทฟอร์มขายสินค้าออนไลน์ต่างๆ อย่างไรก็ดี หากต้องการซื้อสินค้าผ่านแพลทฟอร์มออนไลน์ ควรเลือกซื้อจากร้านค้าทางการ หรือ Official Store เพื่อให้มั่นใจว่าสินค้าที่ซื้อมานั้นเป็นของแท้แน่นอนเช่น Sephora, Beautrium, Eveandboy, Konvy, Watsons, Boots เป็นต้น

3. ทดสอบอาการแพ้ผลิตภัณฑ์

ควรทดสอบผลิตภัณฑ์ก่อนการนำมาใช้จริง ด้วยการทาผลิตภัณฑ์ในปริมาณเล็กน้อยบริเวณผิวที่อ่อนนุ่มเช่นบริเวณท้องแขน จากนั้นสังเกตอาการ ว่ามีอาการแสบร้อน คัน หรือมีผื่นขึ้นบริเวณที่ทาหรือไม่ แต่หากทดลองแล้วไม่มีอาการดังกล่าวก็สามารถใช้ได้

4. ตรวจเช็ควันหมดอายุของสินค้า

ตรวจสอบวันหมดอายุของสินค้า ดูได้จากกล่องสินค้าหรือบนตัวบรรจุภัณฑ์

5. สังเกตการเปลี่ยนแปลง

หมั่นสังเกตการเปลี่ยนแปลงของผลิตภัณฑ์ เช่น มีการเปลี่ยนแปลงของบรรจุภัณฑ์หรือไม่ ไปจนถึงเนื้อครีมต่างๆว่ามี สี กลิ่น เปลี่ยนแปลงไปหรือเปล่า หากมีการเปลี่ยนแปลงควรหยุดใช้ทันที

# data[].attributes.wish_content.attachment_props.alternative_text
เครื่องสำอาง

# data[].attributes.headline
ทริคแต่งตัวให้เหมาะกับหุ่น

# data[].attributes.subject
ทริคแต่งตัวให้เหมาะกับหุ่น

# data[].attributes.body
1เข้าใจรูปร่างของตัวเอง

อันดับแรกต้องดูว่าเสื้อผ้าแบบไหนที่เหมาะกับเรามากที่สุด เข้ากับรูปร่างและสีผิวของเรา พร้อมยอมรับข้อดีข้อด้อยของตัวเองจะทำให้เราหาสไตล์ที่เข้ากับเราได้โดยไม่ต้องหลอกตัวเอง

2. เช็คตู้เสื้อผ้าของตัวเอง

ลองค้นตู้เสื้อผ้าดูนะว่าเราซื้อเสื้อผ้าแบบไหนเยอะที่สุด พอเห็นแล้วก็จะหยิบมาใส่บ่อยๆ เป็นตัวโปรดที่ใส่แล้วมีความสุขรู้สึกมั่นใจ ลองสังเกตดูว่าสไตล์นี้เป็นแนวไหน อาจจะลองหารูปประกอบเพิ่มเติมว่าใช่แบบที่เราชอบใส่มั้ยหรืออาจจะ mix&match เสื้อผ้าในตู้ให้หลากหลายดู เผื่อจะเจออีกสไตล์ที่เรายังไม่เคยรู้มาก่อน

3. หาแรงบันดาลใจ

มองหาแรงบันดาลใจด้านแฟชั่นจากคนรอบข้าง หรือไอดอลที่เราชอบและดูสไตล์การแต่งตัวของเขา ดูว่าสไตล์ในชีวิตประจำวันเขาแต่งตัวยังไงกันบ้างนะ หรือเวลาไปเที่ยวใส่อะไรเป็นพิเศษมั้ย เพื่อเป็นแรงบันดาลใจในการหาสไตล์ให้กับตัวเองเพิ่มมากขึ้น

4. สร้างคลังไอเดียสุดเจ๋ง

คลังไอเดีย เป็นวิธีที่ดีในการพัฒนาสไตล์ส่วนตัวของเรา เมื่อเรารวบรวมแรงบันดาลใจด้านแฟชั่นของเราได้แล้วให้เอาภาพมาเก็บไว้ในคลังไอเดีย เราอาจจะเห็นไอดอลที่เราชอบสวมกางเกงยีนส์ขาดสุดเท่กับสวมเสื้อครอปซึ่งให้ความรู้สึกว่าเรียบง่ายแต่มีสไตล์ เป็นตัวอย่างไอเดียการแต่งตัวเราก็เก็บภาพเหล่านั้นไว้ในคลังไอเดียของเราเพื่อใช้เป็นตัวเลือกในการชอปปิ้งเสื้อผ้าชุดใหม่ของเราได้

5. จัดตู้เสื้อผ้าใหม่

ตู้เสื้อผ้าคือที่เก็บเหล่าทั้งหลายเสื้อผ้าของเราที่มีอยู่ที่เราสามารถ mix&match เพื่อสร้างลุคใหม่ได้อย่างง่ายดาย เป็นความคลาสสิคในการแต่งตัวเมื่อเราเลือกหยิบเสื้อผ้าโทนสีกลางหรือสีเบจที่เข้าได้กับทุกสิ่ง เพียงเสื้อยืดสีดำกับกางเกงยีนส์เข้ารูป ซึ่งเราก็อาจจจะมีชุดเหล่านี้อยู่ในตู้อยู่แล้ว ไอเทมเหล่านี้อาจเรียบง่าย แต่จะช่วยให้เราอวดสไตล์ที่เป็นเอกลักษณ์ของเราเองได้ด้วย เป็นการจัดตู้เสื้อผ้าแบบใหม่ที่เข้ากับเรามากขึ้น

# data[].attributes.attachment_link.title
วิธีหา Personal Style ของตัวเองแบบง่ายๆ 🔍 ทริคปรับการแต่งตัวดูดีขึ้นกับ Coach Aom!✨

# data[].attributes.headline
การดูแลรักษาหุ่น

# data[].attributes.subject
การดูแลรักษาหุ่น

# data[].attributes.body
1กินอาหารที่มีประโยชน์

เชื่อว่าอากาศร้อนๆ อย่างนี้ สาวๆ หลายคนจะอดใจไม่ไหว ขอกินไอศกรีมสักแท่ง เติมความหวานเข้าร่างกายสักหน่อย จะได้สดชื่นตลอดวัน แต่รู้หรือไม่ว่าของหวานเหล่านี้เต็มไปด้วยแคลอรี่ ซึ่งจะทำให้สาวๆ น้ำหนักขึ้นในที่สุด นอกจากนี้อาหารในงานปาร์ตี้ช่วงเทศกาลวันหยุดต่างๆ จำพวกอาหาร Junk Food อย่างพิซซ่า ของมัน ของทอด ขนมเค้ก ก็แคลอรี่เยอะเช่นกัน ดังนั้นจึงควรหลีกเลี่ยง หากรู้ตัวว่าจะต้องไปปาร์ตี้อาจรองท้องด้วยผลไม้ที่มีน้ำตาลน้อย เช่น แอปเปิ้ล ชมพู่ ส้ม เป็นต้น ส่วนอาหารอื่นๆ ก็กินพอให้รู้รสชาติ ชิมพอให้หายอยากก็พอแล้ว

> กลับสารบัญ

2ดื่มน้ำเปล่าเยอะๆ

เมื่ออากาศร้อนก็ยิ่งกระหายน้ำ หลายคนจึงเลือกที่จะดื่มน้ำอัดลมให้ชื่นใจ แม้น้ำอัดลมบางชนิดจะมีการโฆษณาว่า 0 แคลอรี่ แต่สุดท้ายจะกระตุ้นความอยากอาหารให้เพิ่มมากขึ้น ฉะนั้นควรจิบน้ำบ่อยๆ ให้ได้วันละ 8-10 แก้ว ควรหลีกเลี่ยงเครื่องดื่มแอลกอฮอล์ หากจะฉลองปาร์ตี้แบบจัดหนักในช่วงสงกรานต์นี้ ทริคที่แนะนำคือควรจิบเครื่องดื่มช้าๆ ค่อยๆ จิบทีละนิด

> กลับสารบัญ

3นอนพักผ่อนให้เพียงพอ

การพักผ่อนให้เพียงพอก็เป็นสิ่งสำคัญไม่แพ้เรื่องอื่นๆ หลายคนคิดว่าแค่กินอาหารที่มีประโยชน์ เน้นผัก ผลไม้ ออกกำลังกายอย่างหนัก ก็น่าจะลดน้ำหนักได้แล้ว แต่ในความจริงแล้วหากพักผ่อนไม่เพียงพอ ร่างกายเหนื่อยง่าย เครียดง่าย ก็จะส่งผลกระทบอีกหลายอย่างตามมา เช่น ต้องการกินของหวานเพิ่มมากขึ้น ไม่มีพลังทำอะไร แม้กระทั่งออกกำลังกายหรือทำอาหารเพื่อสุขภาพ ดังนั้นควรนอนพักผ่อนให้ได้อย่างน้อย 7-9 ชั่วโมงต่อวัน

> กลับสารบัญ

4ออกกำลังกาย

ไม่ว่าจะเทศกาลไหนก็อย่าหยุดออกกำลังกาย โดยควรเน้นการออกกำลังกายที่ช่วยเบิร์นแคลอรี่ เช่น วิ่ง ว่ายน้ำ คาร์ดิโอ ซึ่งจะช่วยให้รูปร่างดีขึ้น หากผู้ที่อยู่ในช่วงเริ่มต้นการออกกำลังกาย ให้ค่อยๆ เพิ่มเวลาไปทีละนิด จากครึ่งชั่วโมงเป็น 45 นาที เป็นจำนวน 3-4 วันต่อสัปดาห์ นอกจากนี้สิ่งที่ควรทำควบคู่กันไปด้วยคือเวทเทรนนิ่ง ซึ่งจะช่วยกระชับกล้ามเนื้อ ทำให้รูปร่างดูฟิตแอนด์เฟิร์ม

> กลับสารบัญ

# data[].attributes.wish_content.attachment_props.alternative_text
การดูแลรักษาหุ่น

# data[].attributes.attachment_link.title
แชร์ทริคดูแลหุ่นของพริม แพร์ พราว กินอะไร มีวิธีควบคุมน้ำหนักยังไง?  ThreeSis Thesis